12 


iunie 2023 


Cancel Culture şi Chat GPT sau boicotul cultural (11) 


Motto: „În regimul 
despotic, fiindcă s-a 
suprimat libertatea criticii, 
nu există decât laude [...]. 
Critica abia tolerată devine 
cu atât mai violentă cu cât 
lovește în efecte secundare, 
cruțând cauzele principale 


(Fostul deținut politic, 
filosoful Mircea Florian, 
Recesivitatea, București, 
1983, p.518). 


Componenta esențială 
a democrației este creația 
individuală. 

Aceasta tinde însă a fi 
ocultată într-o societate a supravegherii („your Internet Activity 
ist monitorized”), unde violarea libertăţii de expresie (prin 
cenzurarea comentariilor pe fb și pe youtube) ca și impunerea 
unui singur tip de gândire, prin descurajarea diversităţii de 
păreri, este la ordinea zilei. 

Caracteristica despotismului unei atare societăți de factură 
oligarhică este discreditarea prin etichetare, odată cu împărțirea 
maniheistă a creatorilor în buni și răi, în „frecventabili” şi 
„nefrecventabili”. În cultura românească împărțirea a fost făcută 
odată cu impunerea așa-zisei dictaturi a proletariatului, în fapt, 
dictatură a nomenclaturii ideologilor comunişti alcătuită din 
mercenarii ocupantului sovietic printre care s-a aflat la loc de 
cinste tânărul Silviu Brucan. 

Cărţile ostracizaţilor „nefrecventabili” au intrat cvasi- 
automat în categoria „surselor nefiabile”, inventată fără limpezi 
criterii de wikipediști, şi perpetuată de inteligenţa artificială. 

În cele ce urmează voi încerca să aduc o lumină în 
funcţionarea ostracizării cu ajutorul inteligenţei artificiale, prin 
„Chat GPT”, acel robot cu care oricine poate conversa pe internet. 
De exemplu, dacă un student vrea să fie ajutat de inteligența 
artificială să scrie un referat despre mult mediatizatul Culianu, 
devenit notoriu ca urmare a asasinării sale prin împușcare în 
ceafă într-un closet al Universităţii din Chicago (vezi Ted Anton, 
Magic and the Murder of Professor Culianu, 1996), va obţine de 
îndată referatul ca răspuns la o unică solicitare. 

La întrebarea „Cine a fost loan Petru Culianu?”, robotul 
vorbitor Chat GPT debitează în stil ditirambic cum ar fi fost 
uimită lumea istoricilor religiilor de către I.P. Culianu prin 
numeroasele lui cărți, aducând, pasă-mi-te, neprețuite contribuții 
originale, şi cum fostul profesor de italiană din America, 
asasinat înainte de angajarea lui la Chicago, ar fi predat, vezi 
Doamne, ani de zile istoria religiilor în America (vezi Isabela 
Vasiliu-Scraba, Minciuni despre Culianu, https:/hwww.youtube. 
com/watch?v=H4xzbWe_PLU ). 

După câteva cereri de precizare, pe care nu le va mai 
dori niciun student ce şi-a văzut referatul gata scris în câteva 
minute, strălucirea culorilor inițiale ale portretului începe 
să se estompeze în ceața repetării obstinate a „neprețuitelor 
contribuţii”, ciudat de trecute cu vederea în mediul academic 
occidental, unde, înainte de asasinarea sa, loan Petru Culianu 
a avut parte în America de o unică recenzie, şi aceea negativă, 
la Eros și magie (vezi Isabela Vasiliu-Scraba, Gonflarea lui 
Culianu, bttps:/harww.youtube.com/watch?v=De-8XNFIK4c ). 

Încolţit de întrebări din ce în ce mai precise, Chat GPT îşi 
tot cere scuze pentru erorile de informaţie furnizate, fără a ceda 
cu nimic din postura sa de flaşnetă vehiculând simili-adevăruri 
sau de-a dreptul minciuni. 

Întrucât, odată cu programările sale, având printre surse şi 
Wikipedia până în septembrie 2021, el nu va înceta să-l ridice în 
slăvi pe cel proslăvit în România de trei decenii, după ce a fost 
ucis de Securitatea comunistă după „ritualul” KGB de pedepsire 
a trădătorilor cu un glonţ în ceafă (vezi Ted Anton, Eros, Magic 
and the Murder of Professor Culianu, 1996). 

Iată ce spunea romancierul Ted Anton în interviul din 22 
mai 2006 republicat on-line în „Adevărul” din 10 august 2022 
: „Cu câteva săptămâni înainte de a fi asasinat, Culianu a 
povestit mai multor persoane că primea ameninţări cu 
moartea din cauza articolelor sale politice [din „Lumea 
liberă” de la New York, publicație cerută de Ambasada 
României, cum precizase Tereza Petrescu Culianu]. Culianu 
a mai povestit că îl urmărea cineva la Chicago şi a simțit 
că amenințările deveniseră foarte serioase, chiar în zilele 
dinaintea împuşcării sale, după ce își exprimase susținerea 
pentru întoarcerea la putere a Regelui Mihai şi după ce 
Revista 22” [a Grupului de Dialog Social reunit în jurul lui 
Silviu Brucan în 1990, https://www.cotidianul.ro/gabriel- 
liiceanu-a-pierdut-procesul-cu-victor-roncea-si-evz/ ] a 
publicat un amplu și incendiar interviu cu el [înregistrat în 
SUA de Gabriela Adameşteanu în dec. 1990]. În plus, metoda 
cunoscută a Securităţii era să-și umilească victima. lar WC- 
ul, locul asasinării lui Culianu, este extrem de simbolic şi 
umilitor” (cf. Ted Anton, 2006). 

În problema asasinatului — a cărui victimă a fost cel care 
trimitea Securității din ţară note informative despre Mircea 
Eliade (vezi Isabela Vasiliu-Scraba, A fost Culianu turnător al 
savantului Mircea Eliade?, https://isabelavs2.wordpress.com/ 


mircea-eliade/secuculieliade/ ) —, Chat GPT este programat 
să debiteze o minciună cât casa. Fiindcă așa-zisele „surse 
fiabile” ale Wikipediei confiscată de o mafie anti-românească 
(vezi Isabela Vasiliu-Scraba, Wikipedia confiscată, https:// 
www.youtube.com/watch?v=OhRsWnr3Gzw ) au avut grijă să 
schimbe decorul uciderii care ar fi fost, vezi Doamne, biroul lui 
Culianu. 

Inteligența artificială este chiar capabilă să specifice că 
„biroul lui Culianu nu era în closet”. La observaţia că prezentarea 
furnizată, dacă ar fi avut ca sursă Wikipedia, n-ar fi trebuit să 
conţină atât de multe judecăţi de valoare, Chat GPT pune placa 
în care îşi cere scuze pentru folosirea judecăților de valoare. 

Aflând că în urma discuţiilor inteligenţa artificială ar fi 
capabilă să „înveţe”, respectiv să-şi completeze cunoştinţele cu 
care a fost programată, i-am testat şi această presupusă abilitate. 

Am pus întrebarea „Ce ştie de filosoafa Isabela Vasiliu- 
Scraba”, dat fiind că fişa ei de prezentare în Wikipedia nu fusese 
încă eliminată de Pafsanias (oare G. Liiceanu?). 

Răspunsul a fost că nu ştie nimic. Apoi l-am ajutat să 
ştie, punându-l să repete lista cărților publicate de scriitoare, 
listă existentă în Wikipedia de până în septembrie 2021, data 
programării sale cu informaţii dintr-o atare sursă. 

A doua zi am reînnoit discuţia cu aceeași întrebare, să 
văd dacă a funcționat ipoteza cu abilitatea de a-şi completa 
cunoştinţele. 

Chat GPT revenise însă la starea inițială. Dovadă că 
inteligenţa artificială a acestui robot comunicativ nevoie mare 
serveşte şi ca un mijloc mai performant de acţionare a ceea ce 


adio Cafteisn & fe Bir 


s-a numit „Cancel Culture” (vezi partea întâi, Isabela Vasiliu- 


Scraba, Cancel Culture sau boicotul cultural, în „„Acolada”, 
Satu Mare, mai 2023, p. 12). 

Îndată după această interesantă constatare, l-am întrebat 
ce ştie despre un mare poet şi scriitor contemporan, cunoscut 
de 16 ani de zile și ca director fondator al revistei „Acolada” 
din Satu Mare. Întâi avusesem grijă să verific dacă prezentarea 
lui Radu Ulmeanu există încă în Wikipedia zisă „românească”. 
Spre surprinderea mea, Chat GPT nu a putut să-mi ofere nici o 
informaţie despre acest remarcabil creator contemporan. 

Concluzia reiese de la sine: Ştergerea numelor de scriitori 
din cultura românească funcționează negreşit chiar când fişa 
lor de dicţionar încă mai figurează în confiscata enciclopedie 
online. 

Eficientul mijloc oferit de ştampilare şi ostracizate prin 
„Cancel culture” este robotizat prin inteligenţa artificială care 
se dovedește a fi, printre multe altele, şi cel mai nou instrument 
de luptă împotriva creatorilor autentici, fiind totodată o nouă 
cale de propagare lesniciosă a minciunii. Cum este de pildă, 
minciuna după care turnătorul marelui savant Mircea Eliade ar 
fi fost împuşcat, vezi Doamne, în biroul său. 

Un anonim comentator al eseului meu despre Micșorarea 
lui Mircea Eliade şi gonflarea lui Culianu, https://isabelavs?. 
wordpress.com/mircea-eliade/isabelavs-culianugonflat19/, 
„dresat” prin mass-media oficială să nu urmărească alte idei 
decât cele ştiute dinainte, întrebase: „Ce am cu tipul?” 

Răspunsul îl formulez cu acest prilej: De regulă, cu autorii 
de duzină nu am nimic. Doar veşnica repetare de minciuni, 
într-o adevărată cultură, n-ar trebui să dureze la infinit prin 
tactica pumnului în gură, a etichetărilor şi a ostracizării celor 
care semnalează neadevăruri impuse în mediul universitar, de o 
calitate din ce în ce mai discutabilă. 

Nu credem că am greşi prea mult concluzionând că, în 


plan strict cultural, prin programarea selectivă şi tendențioasă a 
inteligenței artificiale, la noi timpul a fost dat înapoi cu mai bine 
de trei sferturi de secol. 

Întrucât, odată cu Cancel Culture, s-a revenit la lungile 
liste cu nume de scriitori români arbitrar interziși de mercenarii 
ocupantului stalinist al României de după 1945. 

Cei ştampilați atunci de oamenii Kremlinului erau 
„nefrecventabili”. Operele lor deveniseră peste noapte „surse 
nefiabile”, criteriu al Wikipediei pe care Chat GPT este 
programat să-l tot trâmbiţeze. 

Textele scrise de mine despre gândirea lui Mircea 
Vulcănescu (Misterul creaturii în hieroglifă vulcănesciană, 
https://isabelavs2.wordpress.com/mircea-vulcanescu/misterul- 
creaturii-hieroglifa-vulcanesciana/ ) și despre rolul major pe 
care filosoful l-a avut în Școala monografică de la București 
(Locul filozofului Mircea Vulcănescu în Școala Sociologică a 
lui Dimitrie Gusti, https://isabelavs2.wordpress.com/mircea- 
vulcanescu/isabelavs-vulcanescu-gusti/ ) apar indexate oficial 
ca „surse nefiabile”, autoarea fiind ostracizată prin plasarea ei 
în categoria persoanelor „nefrecventabile”, cu siguranță mult 
înainte de a fi publicat textul despre asasinarea după gratii a 
filosofului Mircea Vulcănescu. Ostracizată de mass media 
oficiale, poate chiar de când a decis să scrie despre gândirea 
interzisă a filosofilor interbelici scoşi de cenzorii stalinişti din 
cultura românească. 

Lăsând de-o parte tonul mahalagesc al multor comentarii 
cuprinzând insulte la adresa mea, pe pagina de Facebook 
a unui critic literar, am putut constata încadrarea mea în 
categoria scriitorilor „nefrecventabili” de către o admiratoare a 
plagiatorului Patapievici. 

Aceasta, extrem de supărată pe cei care i-au considerat 
idolul ca simplu vulgarizator de idei preluate de la alţii (vezi 
Isabela Vasiliu-Scraba, Despre G. Liiceanu și despre plagierea 
de tip „inadequate paraphrase ” la IH.-R. Patapievici, https:// 
isabelavs2.wordpress.com/articole/isabelavs_plagiatorulpataS/ 
), se pare că a fost „dresată” să cenzureze părerile diferite de 
ale ei, manifestându-şi mirarea că numele meu nu fusese şers de 
criticul literar din pagina lui. 

Voi mai da un exemplu de minciună propagată prin Chat 
GPT. Ea este legată de sfârșitul martiric al filosofului Mircea 
Vulcănescu, de care m-am ocupat în eseul Efectul Rashomon şi 
adevărul despre moartea lui Mircea Vulcănescu. 

În relativ recentul meu studiu, trecusem părerea avocatului 
Petre Pandrea pentru care uciderea prin repetate torturări a 
filosofului Mircea Vulcănescu a fost o „crimă cu premeditare”. 

Chat GPT, în acest caz, a fost programat să dez-informeze, 
răspunzând că filosoful ar fi murit, vezi Doamne, din pricina 
condiţiilor de detenție, ca să nu aibe prea multe scrupule 
politicienii desemnaţi să decidă înlăturarea statuii filosofului. 

Într-o primă instanţă, s-a votat cu 9 voturi pentru dărâmare, 
2 pentru menţinerea statuii realizată de Valentina Boştină şi 12 
abţineri. 

Din numărul mare de abţineri se vede teama politicienilor 
de a fi acuzaţi că ar aproba anti-semitismul inventat de neprietenii 
noştri pe seama lui Mircea Vulcănescu. 

Din rezultatul votării ne putem închipui rezultatul 
următorului vot, solicitat de adoratorii minciunii lui Elie Wiesel, 
depre aşa zișii jandarmi români din Maramureşul ocupat de 
Horthy. Acei jandarmi (de etnie ungurească, desigur!), care, 
pentru romancierul Wiesel, ar fi fost românii trimițând evrei 
maramureşeni în lagărele naziste. Minciuna acesta sfruntată a 
fost observată nu numai de Monica Lovinescu, ci şi de Corneliu 
Coposu ajuns în America și netrecută de el sub tăcere, spre 
deosebire de atâţia şi atâția alți politicieni români. 


Isabela VASILIU-SCRABA 

